Yuchi

**Yuchi** (Euchee, Uchee; u svim slučajevima izgovor juči).-  Pleme ili grupa plemena porodice Uchean nastanjeni sredinom 16. stoljeća na više lokacija američkog Jugoistoka. Najranija poznata lokacija bila im je u istočnom Tennesseeju , vjerojatno blizu Manchestera, a bijahu poznati pod imenom *Chisca*. Prema profesoru T. M. N. Lewisu, središte Jučija bilo je na rijeci Hiwassee. U kasnijm vremenima nalazimo jednu skupinu u zapadnoj Floridi,  današnja Eucheeanna, i drugu na području rijeke Savannah.  Jučije Dijele na tri glavne skupine, a to su: Chisca ili *Pea Creek*, Westo ili *Hogologe* i Tomahittan, a ovdje možda treba pridodati i grupu Rickohockan. Rana Juči-populacija iznosila je, prema Swantonovoj procjeni oko 5,000 (1600). Broj im kasnije opada, a 1930 spao je na svega 216. Prema NAHDB-u (2005) ih ima oko 3,000.

Kroz svoju povijest žive po državama Georgia, Alabama, Florida, Oklahoma, Tennessee i Južna Karolina.
## Ime
Značenje imena yuchi nije točno utvrđenp Speck (1909) drži da je nastalo iz domorodačkog yú tcí, u značenju "those far away," ili "*at a distance*," "*at a distance / sitting down*." Moguće je naziv nastao i kao varijanta od *Ochesee* ili *Ocheese*, koji označava dijelove Muskogee Indijanaca koji su dali Hitchiti i njihovi saveznici Indijancima koji govore jezicima, drugačijim od njihovog. Ovaj termin pokupili su Cherokee i nazivali ih *Ani'-Yu'tsi*. Rani naziv istog korijena je i *Hughchee*. Od ranih engleskih kolonista opisno su nazivani *Round town people*. Ostali nazivi vjerojatno se odnose na njihove razne skupine, to su Rickohockans, "*cavelanders*"; *Tahogaléwi*, ime kojim su Delavarci nazivali grupu poznatu kao *Hogologe*; Westo naziv od Cusabo Indijanaca iz Južne Karoline, označava lokalnu skupinu. Ime *Tamahita* dano im je od nekih Istočnih Siouan Indijanaca.
Sami sebe Juči nazivaju *Tsoyaha*, "*People of the sun*" ili "*children of the sun*." Sunce je obožavano od raznih plemena američkog Jugoistoka, napose od Natchez Indijanaca.

## Plemena i bande
*Chisca ili Pea Creek, ovo bi bili Juči u užem smislu ili pravi Juči.
*Westo ili Hogologe, 
*Tomahittan, 
*Rickohockan.
*Ogeechee

## Sela
**Arkansaw River*, Oklahoma.
**Big Pond Town*, *Polecat Creek* i *Sand Creek*, u i blizu Creek County, Oklahoma. 
**Blackjack Town*.
**Deep Fork Creek*, Oklahoma.
**Duck Creek Town*.
**Intatchkålgi*, na Opilthlako Creek blizu mjesta gdje se ulijeva u Flint River,  vjerojatno u  okrugu Schley County, Georgia. 
**Padshilaika*, gdje se sastaju Patchilaika Creek i Flint River, Macon County, Georgia. 
**Red Fork*, nepoznata lokacija.
*Snake Creek, nepoznata lokacija.
**Spring Garden Town*, Lake George, Florida.
**Tokogalgi*, na Kinchafoonee Creek, pritok Flint River, Georgia.

## Historija
Jučije 1540. susreće De Soto u Tennesseeju u brdima sjeverno od rijeke Tennessee, i naziva ih imenom Chisca. Etno-povjesničari govore da su u povijesno vrijeme bili podijeljeni na 3 različite grupe. Kulturno pak oni pripadaju sjedilačkim plemenima Jugoistoka, ratari i lovci. Grupe Jučija raširene su i u područjima Kentuckyja, Alabame, Floride i Georgije. Godine 1639 Chisca Indijanci prodiru u Floridu a 1661 ratoborni Westo kreću prema današnjoj Augusti u Georgiju. Juči su ratoborni i 1674 Westosi zarate sa kolonistima i obalnim plemenima a 3 godine kasnije (1677) Chisce napadaju u Georgiji Španjolce i Indijance Apalachee. U ratu su sa svima i siju strah. Godine 1680. Shawnee su konačno protjerali Westose sa rijeke Savannah prema Ocmulgeeju i zatim na Chattahoochee. Grupu poznatu kao Tomahittan u Tennesseeju iz osvete 1715. napadaju Cherokee. Ulaskom u 18 stoljeće oni više neće predstavljati opasnost za ostala plemena i naseljenike i 1716. pridruže Shawnee Indijancima na rijeci Chattahoochee. Bande Chisca, Westosa i Tomahittana lutati će još područjima Georgije sve do 1837. kada su sa Creek Indijancima preseljeni na Indian Territory.

## Etnografija
Tip kulture Jučija je isti koji se javlja i kod Muskogee plemena. U William Bartramovom 'Travels' -u opisuju se kuće sa zidovima konstruiranim od drvenog kostura oblijepljenog izvana i iznutra crvenkastom glinom, i prekrivene čempresovom korom ili šimlom.

## Yuchi danas
Juči su danas organizirani u plemena *Yuchi Tribe of Oklahoma*, čije je središte Okmulgee; *Yuchi Tribal Organization* (središte Sapulpa), a ima ih konfederiranih u Seminole iz Floride i Oklahome i nešto u Shawnee iz Oklahome i Cherokeeje iz Sjeverna Karolina|Sjeverne Karoline. Svih skupa oko 3,000 (2000.).

## Literatura
*Yuchi Indians

## Izvori